|  |
| --- |
| Tantárgy: Ének-zeneTémakör: ZenetörténetTananyag: A reneszánsz - Palestrina és LassusAz óra típusa: Új ismeretet feldolgozó óraElőzetes ismeretek: - Az óra céljai:  Oktatási célok: Giovanni Pierluigi da Palestrina és Orlando di Lasso életrajzának, munkásságának és zenetörténeti jelentőségének megismerése. Képzési célok: A tanuló az óra végére képes legyen alapvető ismereteket megfogalmazni Palestrináról és Lassoról, alakuljon ki egy alapismeret a nevezett zeneszerzőkről és a korszakról. Koncentráció- , lényeglátás- és minőségi információfeldolgozás készségének kialakítása, elmélyítése. Digitális kompetencia-fejlesztés. Nevelési célok: Kooperációs képességek fejlesztése és szociális készségek megerősítése, kialakítása. Önálló gondolkodásra, vélemény-nyilvánításra és összpontosításra nevelés.  |
| **Idő** | **Szakaszok és célok** | **Tanulói - és tanári tevékenységek** | **Munkaforma/****Módszer** | **Tananyagok/****Eszközök** | **Megjegyzések** |
|  |  | A tananyag feldolgozására egy egész órás vetélkedő keretein belül kerül sor.A lenti leírás egy 25 fős osztályra készült.Játékidő: kb. 40- 50 perc |  |  |  |
| 2 perc | **Előkészítő szakasz I.** **Cél:** A kooperációs képességek és szociális készségek kialakítása, megerősítése. **Előkészítő szakasz II.**  | **1.)****Tanóra előtti előkészítő feladatok**- Csapatok előre eltervezett kialakítása (akár az előző óra végén, hogy ne teljen vele az idő)- Feladatlapok és QR-kódok előkészítése és kinyomtatása kék és piros papírokra- A játéktér elrendezése (az iskolaudvaron különféle helyeken elhelyezni (elrejteni) a qr kódot ábrázoló papírokat) - A csapatok létszáma (jelen esetben 5) szerint feladatlapok nyomtatása.   | **Csoportmunka** | - 5 db QR kód olvasására alkamas eszköz - színes papírra nyomtatott QR-kódok a megfelelő válaszokkal (pl. Lasso: 6 db kék; Palestrina: 6 db piros)- 5 db feladatlap | Mivel komplex a feladat, ezért a csapatbeosztást célszerű előre elkészíteni, hogy a nemek és képességek aránya egyenlő legyen. **Javaslat: csoportalkotáshoz használható: http://www.aschool.us/random/random-pair.php** Köszönöm a tippet, de úgy gondolom, hogy jelen esetben célszerűbb „nem random” csapatokat összeállítani, hogy a lehetőségekhez mérten kiegyenlített lehessen a játék.  |
| **2.)****A tanóra keretein belül****Csapatszerepek megbeszélése****Tanítói közlés**Mielőtt akármit is elkezdenénk, válasszatok magatok közül: csapatkapitányt (döntéshozó/szóvivő?); jegyzetelőt; tablet-kezelőt; idő-felelőst |
| 4 p.30- 35p. | **A játék során megjelenő további szakaszok**: - új anyag feldolgozása- differenciálás- ráhangolódás- motiváció- új ismeretek alkalmazása**Cél:** A játék alapvető célja az új ismeretek elsajátítása játékos formában és a kooperációs képesség fejlesztése. A játék során felmerülő komplex figyelem- megosztás egyszerre fejlessze az egyéni- és a társas gondolkozást, az összefüggések és kapcsolások megértésének készségét, a logikai gondolkodást, a mérlegelést és a probléma-megoldást! A játék során felmerül az értő zenehallgatás is.  | **3.)****A játék leírása****Tanítói közlés**Rendhagyó kincskeresésen fogtok részt venni a mai órán. A feladatotok az lesz, hogy magatokat tanítsátok meg a mai tananyagra, majd számoljatok be róla, hogy mire jutottatok. **A játék menete a következő:**Az udvaron különböző helyeken több kis képet kell megkeresnetek, ezek a képek qr kódot ábrázolnak. Mi is az a qr kód? Mutatok egy példát! Minden csapat kap egy qr kód leolvasására alkalmas eszközt (tablet, telefon), és ha ezeket a kódokat leolvassátok, akkor az Titeket egy olyan internetes oldalra visz majd, amely fontos ismereteket tartalmaz. Próbáljuk ki! Ezeket az információkat a nálatok levő, kiosztott feladatlap megfelelő kérdésére adott válaszként kell megadnotok. Az óránknak két főszereplője van, róluk és az ő életükről, munkásságukról fog szólni ez a játék. Két reneszánsz zeneszerzőről van szó, az ő nevük pedig: Orlando di Lasso és Giovanni Pierluigi da Palestrina. Semmit nem fogok róluk többet elárulni, a Ti feladatotok **minél több** (= a rendelkezésre álló idő alapján a lehető legtöbb; számokban: ha 35 perc van hátra az óra végéből, átlagosan kb. 2 perc jut minden információgyűjtős feladatra.) információt megtudni róluk. Kisebb méretű, piros és kék kódokat kell keresni - a piros Palestrináé, a kék pedig Lasso-é.**\*** Mindkettőből 6 db van elrejtve. A játéktér közepén találtok egy nagy QR- kódot (A4!). Ez az utolsó feladatot tartalmazza, ami nélkül 15 pontot veszítetek. A feladat megoldására kb. 7-10 percre van szükség, figyeljetek oda, érdemes úgy beosztani az időtöket, hogy még a sípszó előtt tudjátok teljesíteni. A játékidő x óra y perckor lejár**\*** erre figyeljetek oda és próbáljátok meg a rendelkezésetekre álló időt beosztani! Ha meghalljátok a sípszót, akkor az időtök lejárt és várlak Titeket a teremben!Mielőtt elindultok, közösen beszéljük meg a játék és a kintlét szabályait! (hívjuk fel a figyelmet a tablet/ telefon épségére!) Feladatlapon a qr kódhoz tartozó kérdés:(A kód működik, a tervbeli hivatkozást nyitja meg.)**Melyik században és mettől meddig élt?****Hogyan hívjuk ezt a korszakot a zenében?**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**3.+1)**Hogy ne teljen el éneklés nélkül az óra, bevezetésként vagy befejezésként a református gyakorlatban is használt állandó misetételek szövegeinek megfelelő éneket tanítsunk meg úgy, hogy a dallam megtanítása/ elsajátítása visszhang-alapú legyen. /pl. Kyrie (Uram, irgalmazz…): Református Énekeskönyv, 256.; Gloria (Dicsőség): RÉ. 178.; Agnus Dei (Istennek báránya…): RÉ. 183., stb./ | **Frontális om.****Csoportmunka** |  | **\***A színek szerepeljenek a feladatlapon is!**\***A tanóra 35 percében, hogy az ellenőrzésre, a bemutatásra és a reflexiókra is legyen idő. |

 **LASSO-val kapcsolatos kérdések\* és a kódokban megjelenő válaszok:**

/\*a kérdések száma (2x6) egy idealizált valóságban működőképes- hogy több vagy kevesebb kell belőle, sok mindentől függ (pl. az osztály képességeitől, az udvar nagyságától, stb.) Minden helyes válasz 10 pontot ér. /

|  |  |
| --- | --- |
| **Feladatlapon megjelenő kérdések** | **Qr kódok rejtette válaszok** |
| 1. Melyik században és mettől meddig élt?

Hogyan hívjuk ezt a korszakot a zenében? | 1532-1594Késő reneszánsz |
| 1. Hallgassátok figyelemmel (!) a művet és a hallottak alapján adjatok neki címet!
 | <https://www.youtube.com/watch?v=lzn7HQOLKbQ> |
| 1. Másoljatok ki a szövegből legalább 4 olyan szót vagy szókapcsolatot, amelyek megmutatják, hogy miért is tartjuk Lassot nagy zeneszerzőnek!
* pl. kora minden műfajában járatos volt
 | „Páratlanul termékeny zeneszerző, aki kora minden műfajában járatos volt: egyházi zene mellett éppolyan otthonosan mozgott az olasz madrigál és a francia chanson, mint a német többszólamú dal területén. Különösen szellemes tudott lenni az egyszerű műfajokban, kiválóan ábrázolt humoros, mulatságos helyzeteket. Az egyházi zene területén is nagyot, maradandót alkotott, (misék, motetták, zsoltárok)… **Egyházi művei** az 1560-as években keletkeztek, a bajor hercegi udvarnál. Több mint 2000 műve maradt fenn. Ezek közül legnagyobb jelentőségű a mintegy 1200 motettát (többszólamú énekelt zeneművet) magába foglaló, hatalmas gyűjteménye.” [Forr.](http://mek.oszk.hu/00200/00209/00209.pdf)  |
| 1. Milyen főbb munkái voltak élete során?
 | Bejárta egész Európát, volt királyi udvari énekes, karnagy, a müncheni udvari zenekar (Hofkapelle) tagja, majd vezetője lett. |
| 1. A kép alapján rajzoljatok egy portrét róla!
 |  |
| 1. Hallgassátok legalább 2 percig Lasso *’Az olajfák hegyén’* című művét és válaszoljatok a következő kérdésekre:
* Milyen a mű hangulata és miből gondoljátok ezt?
* A szöveg egy jézusi imádságot mond el latin nyelven - vajon hogyan (mit) imádkozik Jézus az Olajfák hegyén az elfogatása napján?
 | <https://www.youtube.com/watch?v=NlifGKHmzLc> |

**PALESTRINA-val kapcsolatos kérdések és a kódokban megjelenő válaszok:**

|  |  |
| --- | --- |
| **Feladatlapon megjelenő kérdések** | **Qr kódok rejtette válaszok** |
| 1. Mettől meddig élt?

Hogyan kísérte végig egész életét a születési helye? Milyen nemzetiségű volt?  | 1525-ben született Palestrinában és 1594-ben halt meg Rómában. |
| 1. Mit jelent: Musica del’ altro mondo?

Fogalmazzátok meg **egy-két** mondatban, miért jellemezhették így az ő zenéjét? | „A legtisztább, legfényesebb, s az egyházhoz leginkább illő a zenéjében az, ami csak a bensőből kiáradó szeretet kifejezéseként jelenik meg, ami minden világit Figyelmen kívül hagy és visszautasít. Így azonban Palestrina egyszerű és méltóságteljes művei, amelyek a jámborság és szeretet legnagyobb erejével ragadnak meg, az istenit közvetítik nagysággal és fenségességgel. Palestrina zenéjéhez voltaképpen az a jellemzés illik, amivel az itáliaiak néhány, vele szemben sekélyes és gyenge komponista művét illették: *Musica del’ altro mondo* – azaz: Igaz zene egy másik világból.” [Forr.](http://real.mtak.hu/8971/1/Ign%C3%A1cz%20387-410.pdf) |
| 1. A reneszánsz egyik legfőbb zenei műfaja a mise. Hogyan nevezzük latinul a mise 5 állandó tételét?

(Segítségetekre van Palestrina leghíresebb műve, a Marcell pápának komponált mise! A latin tételek neveit a videó alatti leírásban találjátok!) | <https://www.youtube.com/watch?v=BRfF7W4El60&t=1216s> |
| 1. Milyen néven tisztelegtek előtte kortársai?
 | Princeps Musicae, azaz a Zene fejedelme |
| 1. Próbáljátok minél pontosabban lemásolni a képet! Mindenki vegyen részt a rajzolásban, persze, nem egyszerre 😊
 |  |
| 1. Életének pár meghatározó évszáma mellé **címszavakban** írjátok az ahhoz kapcsolódó eseményt!

1525:1554:1555:1556:1571-1594:   | [Forr.](https://fidelio.hu/klasszikus/giovanni-pierluigi-da-palestrina-127657.html) |

**Záró feladat (nagy QR kód)**

Válasszátok ki az egyik zeneszerzőt és írjatok az életükről egy három mondatos *(egész, kerek, lényegretörő mondatok!)* összefoglalót!